פידל אוריארטה

פידל אוריארטה (בספרדית: Fidel Uriarte; 1 במרץ 1945 – 19 בדצמבר 2016) היה כדורגלן ומאמן ספרדי, ששיחק בעמדת החלוץ.

ביוגרפיה

אוריארטה הועלה לקבוצה הבוגרת של אתלטיק בילבאו בגיל 17 בלבד והופעתו הראשונה בלה ליגה הגיעה ב-23 בספטמבר 1962 בהפסד חוץ 2–0 למלאגה. בתום עונתו הרביעית עימה כשהוא בן 21 כבר ערך 100 משחקי ליגה בהם כבש 14 שערים. עונת 1967/68 הייתה מאוד מצליחה עבורו בה סיים כמלך שערי הליגה עם 22 כיבושים והצליח לכבוש במהלכה חמישייה בניצחון 0–8 על ריאל בטיס. רק כעבור 48 שנה הצליח שחקן מאתלטיק לשחזר זאת וזה היה אריץ אדוריס. אוריארטה זכה עימה בגביע הספרדי ב-1969 ובעונת 1972/73, ובסך הכל ערך במדיה 389 הופעות בהן כבש 121 שערים עד לעזיבתו ממנה בשנת 1974.

בסוף הקריירה עבר למלאגה איתה הצליח לעלות פעם אחת לליגה הבכירה אך גם לרדת פעמיים ברמת הליגה. בגיל 32 בלבד פרש מכדורגל בשנת 1977 ולאחר מכן עבד כמאמן בעיקר בשנות התשעים, ובין היתר גם ניהל את קבוצת הנוער של אתלטיק בילבאו.
אוריארטה נפטר ב-19 בדצמבר 2016 בגיל 71 בקסטרו אורדיאלס שבקנטבריה, לאחר שחלה במחלת האלצהיימר.

במדי נבחרת ספרד שיחק במשך ארבע שנים ועשה את הופעת הבכורה ב-28 בפברואר 1968 במשחק ידידות נגד שוודיה בעיר סביליה. עם 9 הופעות בנבחרת שערו היחיד היה בניצחון חוץ נגד איטליה ב-20 בפברואר 1971. בנוסף לכך שיחק לפני כן כמה שנים בנבחרות הצעירות של ספרד.

תארים
אתלטיק בילבאו
הגביע הספרדי (2): 1969, 1972/73
אישיים
מלך השערים בליגה הספרדית: 1967/68

קישורים חיצוניים 

כדורגלני נבחרת ספרד
כדורגלנים ספרדים
כדורגלני אתלטיק בילבאו
מאמני כדורגל ספרדים
ספרדים שנולדו ב-1945
ספרדים שנפטרו ב-2016